এরপর জয়নুল আবেদীন আদেশ সংশোধনের জন্য আদালতকে বারবার অনুরোধ জানাতে থাকেন। তিনি আগামী ১২ এপ্রিলের আগেই শুনানির দিন ধার্য করার আবেদন জানান। তখন আদালত আগের আদেশ সংশোধন করে ৮ মে পর্যন্ত জামিন স্থগিত করেন। ৮ মে শুনানির দিন ধার্য করে আদালত বলেন, ‘এদিন শুনানি সম্পন্ন না হলেও পরদিন ৯ মের মধ্যে এ মামলা নিষ্পত্তি করা হবে এ নিশ্চয়তা দিচ্ছি।’ আদালতের ওই আদেশ শুনে বিএনপিপন্থী কিছু আইনজীবী কেঁদে ফেলেন। ওই সময় বিএনপির মহাসচিব সেখানে উপস্থিত ছিলেন।